**Alkotó elemzés**

|  |  |
| --- | --- |
| **Tantárgy neve**: **Alkotó elemzés / Creative Interpretations** | **Kreditértéke: 5** |
| **A tantárgy elméleti vagy gyakorlati jellegének mértéke, „képzési karaktere”**: 7**0% gyak 30% elmélet (előadás)** | |
| A **tanóra típusa** **óraszáma**: 52 óra az első f élévben és 60 óra a második félévben,  **nyelve**: magyar  Az adott ismeret átadásában alkalmazandó **további** **módok, jellemzők**: - | |
| A **számonkérés** módja (koll. / gyj. / egyéb): kollokvium.  Az ismeretellenőrzésben alkalmazandó **további** (sajátos) **módok:** egyéni kutatási és elemzési feladatok, írás- és szóbeli prezentáció. | |
| A tantárgy **tantervi helye** (hányadik félév): 1., 2., 3. és 4. félév | |
| Előtanulmányi feltételek (ha vannak): A kurzusok egymásra épülnek, előköv. Nincs | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| Az alkotó elemzés lényegét kreatív gyakorlatok és alkotásminták adják, melyek közös műtárgyelemzés, műhelymunka során, illetve szerencsés esetben workshop-szerű formában valósulnak meg. Mivel bevezető jellegű foglalkozásról van szó, az adott szemeszterek tematikáját jelentős mértékben meghatározza az adott évfolyam hallgatóinak ismeretanyaga, érdeklődése, még inkább hiányosságai. Általánosságban: a kurzus azt vizsgálja, hogy mire jó a műelemzés, mit és hogyan ismerünk meg egy-egy művet elemezve s ezen ismeretek hogyan vezethetnek új művek létrehozásához. A kurzus során változó kérdésfelvetéseket használunk munkahipotézisként egy olyan szemlélet tudatosításához, mely a műből indul ki, mindenekelőtt a művet veszi figyelembe és célja, hogy a műhöz jusson el. Fontos annak felismerése, hogy a műalkotások megértése út lehet a megismerés felé, másként fogalmazva: a mualkotás a még nem ismert irányába nyitott kapu, melynek belátása éppúgy segítheti egy adott mű befogadását, mind új művek létrehozatalát. Általában a hallgatók előtt kevéssé ismert műformákkal foglalkozunk, a szemeszterek gyakran tematikusak, visszatérő elemekkel (médiaarcheológia, experimentális film, videóművészet, tudomány és művészet, tudomány és társadalom viszonya). A kurzus úgy az elemzést, mint az alkotást egy közösségi, diszkurzív folyamatnak felételezi, ennek érdekében a közös, csoportos munka meghatározó fontossággal bír. | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| Félévenként, az aktuális tematika függvényében változó bibliográfia.  Médiatörténeti Szöveggyűjtemény http://catalog.c3.hu/mediatortenet/  Beke László: Művészet/elmélet. BAE-Balassi Kiadó, Bp. 1994. (benne:) Az emlékezés szerepe a műalkotások interpretációjában., Az alkotó interpretációtól az interpretáció tagadásáig)  Moholy-Nagy László: Látás Mozgásban. Műcsarnok - Intermédia, 1996 Budapest Ivins, William  Beke László: MÉDIUM/ELMÉLET. Balassi Kiadó - BAE Tartóshullám - Intermédia, 1997. | |
| Azoknak az **előírt** s**zakmai kompetenciáknak, kompetencia-elemeknek** a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**   - Általános és specializált ismeretei vannak a képzőművészeti alkotói tevékenységek alapjául szolgáló folyamatokról és koncepciókról, különös tekintettel a kortárs képzőművészeti tendenciákra itthon és külföldön. Specializált ismeretekkel rendelkezik a képzőművészeti alkotás és kutatás alapjául szolgáló módszerekről, megvalósítási irányokról, lehetőségekről, a kortárs képzőművészeti alkotások megértésének, elemzésének technikáiról.  - Szerteágazó ismeretekkel rendelkezik az új technikai médiumokkal elérhető művészi kifejezés különböző technikáiról, eszközeiről, módszereiről és funkcióiról. Behatóan ismeri a technikai médiumok történetét és elméletét, a vizuális művészetekre gyakorolt hatását. Specializált ismeretekkel rendelkezik a technikai képeket alkalmazó alkotók, műformák és alkotói módszerek gyakorlatáról és történetéről, tájékozott a kritikus, kísérletező művészeti gondolkodás képviselőiről a modernizmustól napjainkig. Részletesen ismeri a technikai médiumok megjelenésének társadalmi hatásait, azok történetét, és az arra reflektáló képzőművészeti alkotásokat, médiaelméleti forrásokat.  - Behatóan ismeri a technikai médiumok alkalmazásának gyakorlatát, az analóg fotóeljárásoktól a legkorszerűbb digitális képalkotó technikákig, azok elterjedésének társadalmi-gazdasági hatásait egyaránt képes történeti és alkotói kontextusban is értelmezni. Tisztában van a XXI. századi normáknak és szokásoknak megfelelő etikai és szerzői jogi kérdésekkel.   1. **képességei**  * Képes kreatívan cselekedni és reagálni komplex, váratlanul előálló és új stratégiai megközelítést követelő helyzetekben; felhalmozott eszköztárából képes intermédia művészi szándékának megfelelően választani. Művészeti gyakorlatában egyéni látásmódjával és munkamódszerével képes addig ismeretlen művészeti kihívásokra reagálni, a megvalósítás során az anyagok, technikák lehetőségeit alkotó interdiszciplináris módon felhasználni.   - Alkotó és kreatív módon képes interdiszciplináris kutatásokban részt venni, akár egymástól távoli területek és szempontrendszerek közötti konvergencia lehetőségét felismerni és megmutatni. Önállóan (vagy más művészeti ágak szereplőivel együttműködésben) végzett alkotó tevékenysége kapcsán képes más művészeti ágak elemeit, gyakorlatait beemelni a munkafolyamatba. Az együttműködésben megvalósuló alkotómunkában konstruktív, könnyen keres a művészi kivitelezéshez legjobban illő interdiszciplináris megoldásokat, hatékony kommunikációra képes.  **c) attitűd**  - Törekszik arra, hogy egyéni és eredeti módon vegyen részt művészeti produkciók, önálló alkotások létrehozásában. Törekszik arra, hogy művészi attitűdje szellemileg mindig nyitott, önreflektív, kísérletező jellegű legyen. Összegző és elemző, kifinomult kritikai ítélőképességgel rendelkezik, mellyel képes a képzőművészet egész területét vizsgálni, értékelni.  - A saját művészeti tevékenységével kapcsolatos társadalmi igényeket felismeri, azonosítja, azokra reflektál, gondolkodásmódja analitikus, művészeti alapállása kritikus és egyben konstruktív. Aktívan keresi az együttműködést más művészeti ágak, más szakterületek szereplőivel.  - Kezdeményező és együttműködő.  **d) autonómia, felelősség**  - Saját képzőművészeti koncepciója alapján alkot, önálló műveit és kooperációit magas színvonal, hozzáértés jellemzi. Rendszeresen kezdeményez, vezet és formál projekteket.  - Érzékeny a társadalmi, szociális kérdésekre, és a puszta aktualitáson túllépve érvényes, történeti kontextusban képes értelmezni a jelen folyamatait, és kritikus művészeti reflekciót felmutatni ezekkel kapcsolatban. | |
| **Tantárgy felelőse: Dr. Habil KissPál Szabolcs** egyetemi docens DLA | |
| **Tantárgy oktatásába bevont oktató(k): Dr. Habil KissPál Szabolcs** egyetemi docensDLA**, Peternák Miklós** egyetemi tanár | |
| **A tantárgy rövidített címe: Alkotó elemzés** | |
| **Tantárgykódja: INM-ALKE** | |
| **Felelős tanszéke:** Intermédia Tanszék | |
| **Képzési idő szemeszterekben:** 4 szemeszter | |
| **Tanórák száma összesen:** 224 tanóra | |
| **Tanulmányi követelmények:** folyamatos részvétel a foglalkozásokon, egyéni készülés | |
| **Oktatási módszerek:** előadás, közös munka | |
| **Javasolt tanulási módszerek:** önálló felkészülés | |
| **A hallgató egyéni munkával megoldandó feladatainak száma:** változó | |
| **Felhasználható fontosabb technikai és egyéb segédeszközök:** internet | |
| **Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): korlátozott: 25 fő** | |